Extreu les principals categories de què parla el text següent:
Maria Ferrés i Puig (Vilassar de Mar, 1874 - Valls, 1964) fou una dibuixant, aquarel·lista i gravadora catalana també coneguda com a Maria Freser, MF, Mari-Clo o Senyora Homs. Formà part del Grup d'Artistes Vallencs. Fou la tercera de cinc germans; nasqué a Vilassar de Mar en una de les cases més riques de la vila, a ca la Duana, en una família amb tradició de navegants. La bona situació familiar li permeté dedicar-se a la pintura. Filla d'Elvira Puig Mir, de can Xaní, i del capità de vaixell Eduard Ferrés Viada, es decantà cap al dibuix al natural influïda pel seu pare. Fou deixebla del pintor i gravador mataroní Rafael Estrany i Ros amb qui s'inicià en la tècnica del gravat. L'artista es casà l'any 1899 amb Lluís Homs Moncusí, un arquitecte de Valls amic i company de carrera del seu germà Eduard, destacat arquitecte modernista. El marit pertanyia a una família d'hisendats de Valls de tarannà catalanista, pel treball del qual viatjà i residí en diferents pobles de Catalunya. Finalment s'instal·laren a Barcelona i passaven els estius a Valls a can Tafarra del Pati i a la masia Homs, i a Vilassar de Mar a ca la Duana, on havia nascut. Quan els seus dos fills, Anton i Elvira, foren grans es dedicà plenament a la pintura i al dibuix. Es pot parlar d'una genealogia d'artistes iniciada amb la seva cosina política, Emília Coranty Llurià, i continuada per ella i la seva filla Elvira Homs i Ferrés, també pintora. De petita rebé una educació laica. Començà a pintar sent molt jove, copiava a l'aquarel·la obres de la pintora europea Klein, popularitzades en targetes postals i flors de la natura, fins que el seu germà la va animar a pintar sense model, com els japonesos. Cap al 1918 fou deixebla del pintor i gravador Rafael Estrany i Ros, qui la introduí en el món de les galeries i de les exposicions. Amb ell exposà el 1922 a la Sala Parés de Barcelona tot un conjunt d'aquarel·les i d'aiguaforts que la crítica considerà d'innegable interès. Pintà molts rams de flors, marines i figures. Treballà l'aquarel·la, l'oli, els dibuixos i els gravats (aiguaforts i punta seca). Amb l'aquarel·la feu flors, jardins i algun paisatge; dibuixà ballarines, gent del carrer, gent mirant llibres a les parades de la Fira del Llibre, gent contemplant les seves obres a les exposicions, gent vivint la guerra civil des de la rereguarda... Als anys trenta participà en l'exposició anual que organitzava l'Agrupació d'Aquarel·listes de Catalunya, primer a la Sala Parés i després a les Galeries Laietanes de Barcelona. Utilitzà el gravat per a la representació de gitanos, ballarines, bruixes, etc. Treballà a l'oli poques obres, mai exposades. També feu pintura mural. A la façana de la masia de Valls pintà uns preciosos galls blancs, arrenglerats asimètricament a banda i banda d'un finestral, i en el respatller d'un banc del jardí esgrafià quinze oques en diferents posicions, palesant la seva capacitat de copsar simultàniament i amb quatre traços el moviment i la individualitat. Les aquarel·les de flors són les seves obres més tradicionals. En pintà moltes, de diferents formats i dimensions. Les signà com «Maria Freser», com «MF» i tota una sèrie representant rams, sense recipients, fetes pels volts dels anys 50 per vendre-les entre el veïnat de Valls, com «Mari-Clo» (Clo hipocorístic de Clotilde, el seu segon nom). Ho signà així perquè eren obres que considerava menors.
Maria Ferrés i Puig : artista_o_autor, Vilassar de Mar : Entitat_Geopolítica, Valls : Entitat_Geopolítica, Maria Freser : artista_o_autor, Mari-Clo : artista_o_autor, Senyora Homs : artista_o_autor, Eduard Ferrés Viada : persona, Rafael Estrany i Ros : artista_o_autor, Lluís Homs Moncusí : artista_o_autor, Eduard : artista_o_autor, Catalunya : Entitat_Geopolítica, Barcelona : Entitat_Geopolítica, can Tafarra del Pati : Entitat_Geopolítica, Anton : persona, Elvira : artista_o_autor, Emília Coranty Llurià : artista_o_autor, Elvira Homs i Ferrés : artista_o_autor, MF : artista_o_autor, Grup d'Artistes Vallencs : organització, ca la Duana : edifici, Elvira Puig Mir : persona, can Xaní : Entitat_Geopolítica, masia Homs : edifici, Klein : artista_o_autor, Sala Parés : edifici, Fira del Llibre : esdeveniment, guerra civil : conflicte, Agrupació d'Aquarel·listes de Catalunya : organització, Galeries Laietanes : edifici, masia de Valls : edifici